Lo islandés escrito ha cambiau relativament poco dende lo sieglo XIII. Ixa ye la razón por la qual los parlants d'islandés moderno pueden encara leyer, alto u baixo, las sagas islandesas y los eddas en la suya versión orichinal, tarqual fuoron escritas fa ya uns ueitocientos anyos. Esta forma de la luenga se diz islandés antigo, pero ye lo mesmo que parlar de norrén antigo, vocable que abraca las variedatz de la luenga escandinava comuna de los tiempos vikingos.